**The Walker** (televisioesityksessä käytetty myös nimeä **The Walker – seuralainen**; engl. *The Walker*) on vuonna 2007 ensi-iltansa saanut Paul Schraderin käsikirjoittama ja ohjaama yhdysvaltalais-brittiläinen rikosdraamaelokuva, jonka pääosissa ovat Woody Harrelson, Kristin Scott Thomas, Lauren Bacall ja Lily Tomlin. Elokuva kertoo Washingtonin seurapiireissä liikkuvasta vallanpitäjien vaimojen miesseuralaisesta, joka sotkeutuu murhatapaukseen.

Juoni
-----

Carter "Car" Page III (Woody Harrelson) on keski-ikäinen, Washingtonin seurapiireissä liikkuva seurapiirirouvien yläluokkainen miesseuralainen, joka pitää seuraa vallanpitäjien vaimoille seurapiiritilaisuuksissa, jos heidän aviomiehillään on muita kiireitä. Carterin läheisimmällä asiakkaalla, senaattori Larry Locknerin (Willem Dafoe) vaimolla Lynnillä (Kristin Scott Thomas), on salasuhde saman poliittisen piirin sisällä olevaan Robbie Kononsberg -nimiseen lobbaajaan (Steven Hartley). Kun salarakastaja murhataan, Carter sotkeutuu sekavaan murhatapaukseen ja on joutumassa ainoaksi syytettäväksi yrittäessään suojella Lynnin mainetta. Carter jää yksin ongelmiensa kanssa, kun seurapiirit sulkeutuvat häneltä.

Näyttelijät
-----------

|  |  |  |
| --- | --- | --- |
|  Woody Harrelson  | … |  Carter "Car" Page III
  |
|  Kristin Scott Thomas  | … |  Lynn Lockner
  |
|  Lauren Bacall  | … |  Natalie Van Miter
  |
|  Lily Tomlin  | … |  Abigail Delorean
  |
|  Ned Beatty  | … |  Jack Delorean
  |
|  Moritz Bleibtreu  | … |  Emek Yoglu
  |
|  Mary Beth Hurt  | … |  Chrissie Morgan
  |
|  Willem Dafoe  | … |  senaattori Larry Lockner
  |
|  William Hope  | … |  Mungo Tenant
  |
|  Geff Francis  | … |  etsivä Dixon
  |
|  Steven Hartley  | … |  Robbie Kononsberg
  |
|  Garrick Hagon  | … |  Mungo Tenant
  |
|  Michael J. Reynolds  | … |  Ethan Withal
  |
|  Allen Lidkey  | … |  Andrew Salesperson
  |
|  Stewart Alexander  | … |  Edgar
  |
|  Andres Williams  | … |  Radley
  |

Tuotanto
--------

*The Walkerin* kuvauspaikkoina olivat Washingtonin lisäksi Britannia ja Mansaari.

Julkaisu ja vastaanotto
-----------------------

*The Walker* sai maailmanensi-iltansa Saksassa Berliinin elokuvajuhlilla 13. helmikuuta 2007 ja teatteriensi-iltansa Britanniassa 10. elokuuta 2007 sekä Yhdysvalloissa 7. joulukuuta 2007. Pathé oli sen teatterilevittäjänä Britanniassa ja ThinkFilm Yhdysvalloissa. Suomessa elokuva ei saanut teatterilevitystä, mutta Sandrew Metronome Distribution Finland Oy julkaisi sen DVD:lle 11. kesäkuuta 2008. Elokuva tuotti maailmanlaajuisesti yli puoli miljoonaa dollaria.

*The Walker* on saanut elokuvakriitikoilta vaihtelevan vastaanoton. Rotten Tomatoes -sivuston mukaan 53 prosenttia kriitikoista on antanut elokuvalle myönteisen arvosanan 5,3/10 keskiarvolla. Keskiarvo perustuu 64 arviointiin. 10 131 käyttäjästä 27 prosenttia on antanut elokuvalle myönteisen arvosanan 2,8/5 keskiarvolla. Metacritic-sivuston mukaan 16 arvostelun perusteella elokuva on saanut 55 pistettä sadasta mahdollisesta. Metacriticin seitsemän käyttäjää on antanut elokuvalle keskiarvon 6,9/10. Internet Movie Databasen 5 693 käyttäjää on antanut elokuvalle keskiarvon 5,8/10.

Lähteet
-------

1. 1 2 3 4  The Walker *Box Office Mojo*. Viitattu 4.6.2018. (englanniksi)
2. 1 2  *The Walker* Elonetissä.. Viitattu 4.6.2018
3. ↑  Felperin, Leslie: The Walker *Variety*.  13.2.2007. Variety Media, LLC (Penske Business Media, LLC). Viitattu 4.6.2018. (englanniksi)
4. ↑  Berlinale - 'The Walker' - Photocall (Lauren Bacall) *Zimbio*. Zimbio Entertainment / Livingly Media, Inc.. Viitattu 4.6.2018. (englanniksi)
5. ↑  Horila, Heidi: The Walker *Film-O-Holic*.  26.6.2008. Film-O-Holic.com. Viitattu 4.6.2018. (suomeksi)
6. 1 2 3  The Walker 2007 *Rotten Tomatoes*. Fandango. Viitattu 4.6.2018. (englanniksi)
7. 1 2  The Walker 2007 *Metacritic*. CBS Interactive Inc.. Viitattu 4.6.2018. (englanniksi)
8. ↑  The Walker (2007) *Internet Movie Database*. IMDb.com. Viitattu 16.12.2022. (englanniksi)

Aiheesta muualla
----------------

* *The Walker* Internet Movie Databasessa. (englanniksi)
* *The Walker* Elonetissä.
* *The Walker* AllMoviessa. (englanniksi)
* *The Walker* Rotten Tomatoes -sivustolla (englanniksi)
* *The Walker* Metacriticissä (englanniksi)